**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai*** | 2021. február … | ……………………………..  Schmidt Norbert |
| ***gazdasági-pénzügyi*** | 2021. február … | ……………………………...  Zámodics Péter |
| ***jogi*** | 2021. február … | ……………………………...  dr. Taba Nikoletta |

|  |  |
| --- | --- |
| **Rendelet-tervezet száma: 1 db** | |
| Rendelet-tervezet tárgya:  Mór város közterületein, valamint nyilvános helyein történő kötelező maszkviselésről szóló 52/2020. (XII.10.) önkormányzati rendelet módosításáról | Rendeletet kapja:   * Önkormányzati Iroda – 3 pld. * minden iroda 1 pld. |

**A Polgármester elé terjeszthető:**

jegyző

Előzetes hatásvizsgálat

Mór város közterületein, valamint nyilvános helyein történő kötelező maszkviselésről szóló 52/2020. (XII.10.) önkormányzati rendelet módosításához

|  |  |
| --- | --- |
| 1. társadalmi hatásai: | nincs |
| 1. gazdasági hatásai: | nincs |
| 1. költségvetési hatásai: | nem releváns |
| * 1. az intézkedés költségvetési egyenlegrontó hatása: |  |
| * 1. az intézkedés egyenlegrontó hatásának fedezete a költségvetésben: |  |
| * 1. az intézkedési költségvetési egyenlegjavító hatása: |  |
| * 1. az intézkedés egyenlegjavító hatásának figyelembevétele a költségvetésben: |  |
| * 1. teljes hatás: |  |
| * 1. teljes hatás az elfogadott költségvetéshez képest: |  |
| 1. környezeti következményei: | nincs |
| 1. egészségi következményei: | az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása |
| 1. adminisztratív terheket befolyásoló hatásai: | nincs |
| 1. jogszabály megalkotásának szükségessége, a jogalkotás elmaradásának várható következménye: | 28/2021. (I. 29.) Korm. rendeletben foglaltaknak tesz eleget a rendelet |
| 1. a jogszabály alkalmazásához szükséges személyi, szervezeti, tárgyi és pénzügyi feltételek: | biztosítottak |
| 1. egyéb: | - |

INDOKOLÁS

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére 478/2020. (XI.3.) Korm.rendeletében 2020. november 4-i hatállyal veszélyhelyzetet hirdetett ki.

A veszélyhelyzet idején alkalmazandó védelmi intézkedések második üteméről szóló 484/2020. (XI.10.) Korm.rendelet 27. §-ában felhatalmazást kap a települési önkormányzat polgármestere, mint a helyi önkormányzat képviselő-testülete hatáskörének gyakorlója, hogy önkormányzati rendeletben határozza meg a 10 000 főnél nagyobb lakónépességű település belterületén azon közterületeket, illetve nyilvános helyeket, ahol a rendeletben meghatározott módon kötelező maszkot viselni.

A fenti felhatalmazásnak eleget téve megalkotásra került a „Mór város közterületein, valamint nyilvános helyein történő kötelező maszkviselésről szóló” 52/2020. (XII.10.) önkormányzati rendelet.

A Kormány a 28/2021. (I.29.) Korm.rendeletében döntött a védelmi intézkedések alkalmazhatóságának 2021. március 1. napjáig terjedő meghosszabbításáról, így helyben is szükséges a szabályozás meghosszabbítása.

**Mór Városi Önkormányzat Képviselő-testületének hatáskörében eljáró**

**Mór Város Polgármestere**

**5/2021. (II.2.) önkormányzati rendelete**

**Mór város közterületein, valamint nyilvános helyein történő kötelező maszkviselésről szóló 52/2020. (XII.10.) önkormányzati rendelet módosításáról**

Mór Városi Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében, a veszélyhelyzet idején alkalmazandó védelmi intézkedések második üteméről szóló 484/2020. (XI.10.) Korm.rendelet 27. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §** Mór Városi Önkormányzat Képviselő-testületének hatáskörében eljáró Mór Város Polgármesterének Mór város közterületein, valamint nyilvános helyein történő kötelező maszkviselésről szóló 52/2020. (XII.10.) önkormányzati rendelet 2. § (1) bekezdése helyébe a következő rendelkezés lép:

„(1) E rendelet rendelkezéseit 2021. március 1. napjáig lehet alkalmazni.”

**2. §** Ez a rendelet 2021. február 2. napján 11.00 órakor lép hatályba.

Fenyves Péter Dr. Taba Nikoletta

polgármester jegyző

Záradék:

A rendeletet 2021. február 2. napján 10.50 órakor kihirdettem.

Dr. Taba Nikoletta

jegyző